Hlina, Alojz, poslanec NR SR (2015-01-28):
Vážený pán predsedajúci, vážené kolegyne, kolegovia, keď sa tu prejednával tento zákon minulý rok, tak som bol v teréne, ako sa hovorí. Čiže nebol som celkom účastný tohto rokovania. Takže neviem, čo odznelo, čo neodznelo, pokúsim sa len v krátkosti povedať, že kam sme to my, Slováci, ale aj Maďari, ale aj iné krajiny, teda národnosti, pardon, žijúce v tejto krajine, dopracovali. Okrem vývozu áut sme najvyšší vývozca kapitálu, zdá sa, na Cyprus, Antily, však si povieme kde všade. Máme najdrahší benzín, najdrahšiu elektriku a asi aj najnižšie dôchodky. A viete, prečo je to tak? Preto, lebo sme to dovolili. To je úplne jednoduché. Celé je to preto, lebo sme to dovolili. Najdrahší benzín, najdrahšia nafta je preto, lebo sme to dovolili. Úplne jednoduché, s tým nič neurobíte. Najviac za elektriku platíme preto, lebo sme to dovolili. Najnižšie dôchodky máme preto, lebo sme to dovolili. Najvyšší vývozca podvodníckeho kapitálu, zlodejiny, je preto, lebo sme to dovolili. Za chvíľku tu bude, po tomto bode, myslím, je pán Draxler, duálne vzdelávanie. Včera sme sa o tom rozprávali, že ako sa zapína vŕtačka. Podľa mňa by sem mal prísť so zákonom, kde, alebo úlohou našou – zmenenie vzdelávacieho systému by malo byť posilniť hodiny zemepisu. Prosím vás, na to, ako sme to my dopracovali, by sa mal u nás zemepis učiť dve hodiny denne. Však my sa dozvedáme, Curacao. Vedel niekto, kde je Curacao? Ja som to doteraz nevedel. Teraz som sa dozvedel pri Pavlisovi, že to je Venezuela a že sú to Holandské Antily. Viete, kde sú Bahamy? Plus-mínus. Ja som si to musel pozrieť, kde to je. Viete, že pokiaľ my máme byť najväčší vývozca, exportér našich peňazí, peňazí z biedy tejto, ľudí tejto krajiny, tak aspoň nech vieme, kde to je. Fakt ten zemepis by mali učiť dve hodiny denne, pán Číž, to by ste sa na tom mohli zhodnúť. Aby naše deti, biedne, ľudia, rodičom povedali, že kde to je, Curacao. Nech vedia, kde je Curacao. Curacao sa súdi s nami o 60 mil. eur. Belizania vedia, že Piešťanci potrebujú cétečko. Nejakí ostrovania tiež, myslím, budú variť hrachovú kašu – nie? – v nemocniciach. To je tiež nejaká schránková firma. Tiež budú niekde z ostrovov, prídu, a možno z Kari, ja neviem ani, z akej destinácie sú. Tam je cesta. Curacao neni Hriňová. Nech aspoň ľudia vedia, kde to je, keď už tam dávame tie peniaze. Keď sme boli na protestoch, protestovali, boli tam aj ľudia, chvalabohu, tam boli nejakí ľudia. Konečne sa niekto aj zobudil, konečne niekto povedal, že si nenechá orať na chrbte. Tak kým tam tí ľudia stáli a nebolo teplo, tak v tom čase Počiatek podpisoval zmluvy, v tom čase podpisoval Počiatek zmluvy na kreditné karty, stôl sa kupoval. V tom čase sa, Medical Group robil obstarávanie liekov. Prosím vás, komu to chcete nahovoriť? Všeobecná zdravotná uzavrela 15 zmlúv, 8 zmlúv vyhral Medical Group, 3 zmluvy vyhrala nejaká Transmedic, jedni vyhrali, Medical Group za 15,3, Transmedic vyhral za 15,2. To sú už čarovné, už to sú čarovné spojenia. A najčarovnejšie spojenia je to, že by ste neverili, že údajný majiteľ jednej firmy vlastní kino Urpín, a majiteľ tej druhej firmy vlastní parkovisko Urpín. Oni sa v zásade nepoznajú. Len sa sem-tam stretnú, keď rozprávajú o nejakej dopravnej situácii. Rozumiete, veď to uráža ľudí tejto krajiny, prosím vás. To môžete hovoriť Martvoňovi, ale to nemôžte hovoriť slušným ľuďom, vzdelaným, normálne s určitým mentálnym rozsahom, ani... Aj pán Galis, ani jemu to nemôžte hovoriť. Prečo stojíte? Prečo držíte, prečo vládzete sa na to pozerať? Čiže pre zdravotnú poisťovňu dodáva 15,3 Medical, 15,2 Transmedic, oni sa v zásade nepoznajú, len jeden vlastní kino Urpín, druhý parkovisko Urpín. To je náhoda! Rozumiete? A s tým si tu my takto žijeme. A normálne sa tvárime, že sa to dá ustáť. Čo? Dá sa to ustáť? Vás za čo držia (rečník sa obracia na spravodajcu)? Viete, to je presne o tom, že dokedy to chceme? Veď to sa už nedá na to pozerať, kolegovia. Veď im s jedlom rastie chuť. To už tam, to tam, to už sólo, to už, ja neviem, čo ešte príde. Teraz nejaký Pavlis, ja som ani nevedel, že, keby nebol minister, ani že existuje tento človek, a si zoberte, že 60 mil., to je, počítajme dobre, ak dobre počítam, to je 1,8 mld. korún. V starých, my čo počítame ešte v starých. Babky v Michalovciach, v Hriňovej, kde 8. marca vám prídu dávať tulipány zo SMER-u. Spýtajte sa, ako je možné 1,8 mld. korún vyhrá firma z Curacao? To neni Hriňová, Curacao je pri Venezuele. Vyzerá, že to vyhrá. Že štát, biedny štát, to neni že fond, to neni sú iné peniaze, to sú vaše peniaze, to sú peniaze ľudí tejto krajiny, tak tie peniaze odídu na Curacao, s čím Pavlis nič nemá. A tá Remišová, to si len tak nasplietala. On s tým, chudák, tu je, tu schopný, za chvíľku príde sem aj pán Pavlis. On je to schopný, niekto, povedať. A nedá sa vylúčiť, že pán Galis zatlieska, že to všetko je len suma, súbor náhod, súbor náhod, ktoré sa proste stanú, jak kino Urpín, parkovisko Urpín. No, viete, no to je náhoda, s tým naozaj nič neurobíte. Možno by stálo za to, že čo s tým. Ja, ja, viete, ja vnútorne pre svoju nejakú psychohygienu, aj pán Pavlis sem dneska príde, no ja vystúpim k jeho zákonu, počas môjho vystúpenia si pre istotu zoberiem slzotvorný plyn. Viete, to majú paničky v kabelkách, majú slzotvorný plyn, keď ich prepadne zlodej, hej, tak aby sa vedeli ubrániť, tak majú slzotvorný plyn. Tak ja neviem, jak sa ja mám brániť. Zlodej je zlodej, aj keď je v drahom obleku. S tým nič neurobíte, vážení. Zlodej je zlodej, aj keď je v drahom obleku. Aj keď sa pekne smeje, aj keď má vybielené zuby, stále je to zlodej. A v prípade, že idete tlieskať tomu, že to všetko je len náhoda a pán Pavlis do Curacaa pošle tie peniaze a pán Pavlis nám sem bude nosiť zákony, tak ja pre svoju ochranu sem nabudúce neprídem so slzotvorným plynom, ale s bejzbalkou. To je normálne, to máte aj vo filmoch a to je normálne, to máte právo sa brániť. Ja pri určitých ľuďoch, keď sem bude Počiatek alebo keď sem bude Pavlis, tak budem mať bejzbalovú palicu, pre istotu, lebo to neviete, prosím vás. (Prerušenie vystúpenia predsedajúcim.)